title: 2005/891/EB: 2005 m. spalio 3 d.  Tarybos sprendimas dėl Europos bendrijos bei jos valstybių narių ir Korėjos Respublikos pagrindų susitarimo dėl prekybos ir bendradarbiavimo protokolo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos, Slovakijos Respublikos įstojimą į Europos Sąjungą, pasirašymo

text:
19.12.2005

               LT

               Europos Sąjungos oficialusis leidinys

               L 332/1

         TARYBOS SPRENDIMAS
   2005 m. spalio 3 d.
   dėl Europos bendrijos bei jos valstybių narių ir Korėjos Respublikos pagrindų susitarimo dėl prekybos ir bendradarbiavimo protokolo, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos, Slovakijos Respublikos įstojimą į Europos Sąjungą, pasirašymo
   (2005/891/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 57 straipsnio 2 dalį, 71 straipsnį, 80 straipsnio 2 dalį ir 133 bei 181a straipsnius kartu su 300 straipsnio 2 dalies pirma pastraipa,
   atsižvelgdama į 2003 m. Stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2004 m. gruodžio 3 d. Taryba įgaliojo Komisiją Bendrijos ir jos valstybių narių vardu pradėti derybas su Korėjos Respublika, siekiant pritaikyti Europos bendrijos bei jos valstybių narių ir Korėjos Respublikos pagrindų susitarimą dėl prekybos ir bendradarbiavimo (1), kad būtų atsižvelgta į dešimties naujų valstybių narių įstojimą į Europos Sąjungą.

               (2)

               Šių derybų rezultatai Komisijai buvo priimtini.

               (3)

               Reikėtų pasirašyti protokolą Bendrijos ir jos valstybių narių vardu,

         NUSPRENDĖ:
   Vienintelis straipsnis
   Tarybos pirmininkas yra įgaliojamas paskirti asmenį (-is), įgaliotą (-us) Bendrijos ir jos valstybių narių vardu pasirašyti Europos bendrijos bei jos valstybių narių ir Korėjos Respublikos pagrindų susitarimo dėl prekybos ir bendradarbiavimo protokolą, siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos, Slovakijos Respublikos įstojimą į Europos Sąjungą.
   Protokolo tekstas pridedamas prie šio sprendimo.

      Priimta Liuksemburge, 2005 m. spalio 3 d.

            Tarybos vardu

            Pirmininkas

         D. ALEXANDER

      (1)  OL L 90, 2001 3 30, p. 46.
   PRIEDAS
   9 straipsnyje nurodytos intelektinės, pramoninės ir komercinės nuosavybės konvencijos

               —

               Berno konvencija dėl literatūros ir meno kūrinių apsaugos (Paryžiaus 1971 m. aktas)

               —

               Tarptautinė konvencija dėl atlikėjų, fonogramų gamintojų ir transliuojančių organizacijų apsaugos (Roma, 1961 m.)

               —

               Paryžiaus konvencija dėl pramoninės nuosavybės apsaugos (Stokholmo 1967 m. aktas, iš dalies pakeistas 1979 m.)

               —

               Patentų bendradarbiavimo sutartis (Vašingtonas, 1970 m., iš dalies pakeista 1979 m. ir pakeista 1984 m.)

               —

               Madrido sutartis dėl tarptautinės ženklų registracijos (Stokholmo 1967 m. aktas, iš dalies pakeistas 1979 m.)

               —

               Madrido sutarties dėl tarptautinės ženklų registracijos protokolas (Madridas, 1989 m.)

               —

               Nicos sutartis dėl tarptautinių prekių ir paslaugų ženklų registravimo klasifikacijos (Ženeva, 1977 m., iš dalies pakeista 1979 m.)

               —

               Budapešto sutartis dėl tarptautinio mikroorganizmų deponavimo pripažinimo patentavimo procedūroje (1977 m., pakeista 1980 m.)

               —

               Tarptautinė konvencija dėl naujų augalų rūšių apsaugos (UPOV) (Ženevos aktas, 1991 m.)

         BENDROSIOS DEKLARACIJOS

      Bendroji deklaracija dėl 7 straipsnio
      Kiekviena Šalis leidžia kitos Šalies laivybos bendrovėms jos teritorijoje plėtoti komercinį buvimą, susijusį su laivybos agentūros veikla pagal ne mažiau palankias įsisteigimo ir veiklos sąlygas negu sąlygos, taikomos jų pačių bendrovėms arba filialams, priklausomai nuo to, kurios yra geresnės.

      Bendroji deklaracija dėl 9 straipsnio
      Šalys susitaria, kad taikant šį Susitarimą, intelektinė, pramoninė ir komercinė nuosavybė ypač apima autorių teises, įskaitant autorių teises į kompiuterines programas ir gretutines teises, teises, susijusias su patentais, pramoniniu dizainu, geografinėmis nuorodomis, įskaitant kilmės nuorodas, prekės ženklus ir paslaugos ženklus, integruotų maršrutų topografijas, o taip pat apsaugą nuo nesąžiningos konkurencijos kaip nurodyta Paryžiaus konvencijos dėl pramoninės nuosavybės saugojimo 10bis straipsnyje ir apsaugą dėl neatskleistos prekybinės ir mokslinės patirties (know-how) informacijos.

      Bendra aiškinamoji deklaracija dėl 23 straipsnio
      Šalys bendru sutarimu susitaria, kad siekiant Susitarimo 23 straipsnio termino „ypatingos skubos atvejai“ teisingo aiškinimo ir jo praktinio taikymo, šis terminas reiškia vienos iš Šalių esminius Susitarimo pažeidimo atvejus. Susitarimo esminį pažeidimą sudaro:

                  a)

                  Susitarimo atsisakymas, neleidžiamas pagal tarptautinės teisės bendrąsias taisykles arba

                  b)

                  Susitarimo 1 straipsnyje nurodyto pagrindinio elemento pažeidimas.

            Šalys susitaria, kad 23 straipsnyje „atitinkamos priemonės“ yra priemonės, kurių imamasi pagal tarptautinę teisę.

      Informacija dėl Europos bendrijos bei jos valstybių narių ir Korėjos Respublikos pagrindų susitarimo dėl prekybos ir bendradarbiavimo įsigaliojimo
      Europos bendrijos bei jos valstybių narių ir Korėjos Respublikos pagrindų susitarimas dėl prekybos ir bendradarbiavimo įsigalios 2001 m. balandžio 1 d., kadangi 2001 m. kovo 20 d. buvo pranešta apie įsigaliojimui būtinų procedūrų užbaigimą pagal Susitarimo 21 straipsnio 1 dalį.

    ---documentbreak---

               19.12.2005

               LT

               Europos Sąjungos oficialusis leidinys

               L 332/2

         Europos bendrijos bei jos valstybių narių ir Korėjos Respublikos pagrindų susitarimo dėl prekybos ir bendradarbiavimo
   PROTOKOLAS
   siekiant atsižvelgti į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos, Slovakijos Respublikos įstojimą į Europos Sąjungą
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, atstovaujamos Europos Sąjungos Tarybos, bei
   EUROPOS BENDRIJA, atstovaujama Europos Sąjungos Tarybos ir Europos Komisijos,
   ir
   KORĖJOS RESPUBLIKA,
   KADANGI 1996 m. spalio 28 d. Liuksemburge buvo pasirašytas ir 2001 m. balandžio 1 d. įsigaliojo Europos bendrijos bei jos valstybių narių ir Korėjos Respublikos pagrindų susitarimas dėl prekybos ir bendradarbiavimo (toliau – Pagrindų susitarimas),
   KADANGI 2003 m. balandžio 16 d. Atėnuose buvo pasirašyta ir 2004 m. gegužės 1 d. įsigaliojo Sutartis dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo į Europos Sąjungą ir jos Aktas,
   KADANGI pagal 2003 m. Stojimo akto 6 straipsnio 2 dalį dėl naujųjų ES valstybių narių prisijungimo prie Pagrindų susitarimo turi būti susitarta sudarant Pagrindų susitarimo protokolą,
   SUSITARĖ:
   1 straipsnis
   Čekijos Respublika, Estijos Respublika, Kipro Respublika, Latvijos Respublika, Lietuvos Respublika, Vengrijos Respublika, Maltos Respublika, Lenkijos Respublika, Slovėnijos Respublika ir Slovakijos Respublika tampa Pagrindų susitarimo šalimis ir atitinkamai tokiu pat būdu kaip kitos valstybės narės priima šio Susitarimo, taip pat Bendros deklaracijos dėl politinio dialogo ir vienašalių deklaracijų tekstus ir į juos atsižvelgia.
   2 straipsnis
   Šis protokolas yra neatskiriama Pagrindų susitarimo dalis.
   3 straipsnis
   1.   Šį protokolą savo įprasta tvarka patvirtina Bendrija, Europos Sąjungos Taryba valstybių narių vardu ir Korėjos Respublika.
   2.   Šis Protokolas įsigalioja kito mėnesio pirmąją dieną po šalių pranešimo, kad pirmesnėje dalyje minėtos atitinkamos procedūros yra atliktos.
   4 straipsnis
   Pagal 3 straipsnį parengti pranešimai turi būti pateikti atitinkamai Korėjos Respublikos Užsienio reikalų ir prekybos ministerijai ir Europos Sąjungos Tarybos generaliniam sekretoriatui.
   5 straipsnis
   Šis protokolas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų,suomių, švedų, vengrų, vokiečių ir korėjiečių kalbomis, visi tekstai yra autentiški.
   6 straipsnis
   Pagrindų susitarimo tekstas, įskaitant Bendrą deklaraciją dėl politinio dialogo ir vienašales deklaracijas, parengiami čekų, estų, latvių, lenkų, lietuvių, maltiečių, slovakų, slovėnų ir vengrų kalbomis, ir šie tekstai yra autentiški taip pat kaip ir originalūs tekstai (1).

      EN FE DE LO CUAL, los plenipotenciarios abajo firmantes suscriben el presente Protocolo en Bruselas, el dieciséis de noviembre de dos mil cinco.
      NA DŮKAZ ČEHOŽ připojili v Bruselu dne šestnáctého listopadu dva tisíce pět níže podepsaní zplnomocnění zástupci k tomuto protokolu své podpisy.
      TIL BEKRÆFTELSE HERAF har undertegnede befuldmægtigede underskrevet denne protokol i Bruxelles, den sekstende november to tusind og fem.
      ZU URKUND DESSEN haben die unterzeichneten Bevollmächtigten ihre Unterschriften unter dieses Abkommen gesetzt. Geschehen zu Brüssel am sechzehnten November zweitausendfünf.
      SELLE KINNITUSEKS on nimetatud täievolilised esindajad käesolevale protokollile alla kirjutanud kahe tuhande viienda aasta novembrikuu kuueteistkümnendal päeval Brüsselis.
      ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι υπέγραψαν το παρόν πρωτόκολλο στις Βρυξέλλες, στις δέκα έξι Νοεμβρίου δύο χιλιάδες πέντε.
      IN WITNESS WHEREOF, the undersigned Plenipotentiaries have signed this Protocol at Brussels, on the sixteenth day of November in the year two thousand and five.
      EN FOI DE QUOI, les plénipotentiaires soussignés ont signé le présent protocole à Bruxelles, le seize novembre deux mille cinq.
      IN FEDE DI CHE, i sottoscritti plenipotenziari hanno firmato il presente protocollo a Bruxelles, il sedici novembre duemilacinque.
      TO APLIECINOT, Pilnvarotie ir parakstījuši šo protokolu Briselē, divi tūkstoši piektā gada sešpadsmitajā novembrī.
      TAI PATVIRTINDAMI tinkamai įgalioti atstovai pasirašė šį Protokolą du tūkstančiai penktų metų lapkričio šešioliktą dieną Briuselyje.
      FENTIEK HITELÉÜL az alulírott meghatalmazottak Brüsszelben, a kettőezer-ötödik év november havának tizenhatodik napján aláírták ezt a jegyzőkönyvet.
      B' XIEHDA TA' DAN, il-plenipotenzjarji hawn taħt iffirmati iffirmaw dan il-Protokoll fi Brussel fis-sittax il-jum ta' Novembru tas-sena elfejn u ħamsa.
      TEN BLIJKE WAARVAN de ondergetekende gevolmachtigden dit Protocol hebben ondertekend te Brussel, de zestiende november tweeduizend vijf.
      W DOWÓD CZEGO, niżej podpisani Pełnomocnicy złożyli swoje podpisy pod niniejszym Protokołem w Brukseli, dnia szesnastego listopada roku dwa tysiące piątego.
      EM FÉ DO QUE, os plenipotenciários abaixo‐assinados assinaram o presente Protocolo em Bruxelas, em dezasseis de Novembro de dois mil e cinco.
      NA DÔKAZ TOHO dolupodpísaní splnomocnení zástupcovia podpísali tento protokol v Bruseli šestnásteho novembra dvetisícpäť.
      V POTRDITEV TEGA so spodaj podpisani pooblaščenci podpisali ta protokol v Bruslju, dne šestnajstega novembra leta dva tisoč pet.
      TÄMÄN VAKUUDEKSI ALLA MAINITUT täysivaltaiset edustajat ovat allekirjoittaneet tämän pöytäkirjan. Tehty Brysselissä kuudentenatoista päivänä marraskuuta vuonna kaksituhattaviisi.
      TILL BEVIS HÄRPÅ har undertecknade befullmäktigade undertecknat detta protokoll i Bryssel den sextonde november tjugohundrafem.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por la República de Corea
         Za Korejskou republiku
         For Republikken Korea
         Für die Republik Korea
         Korea Vabariigi nimel
         Για τη Δημοκρατία της Κορέας
         For the Republic of Korea
         Pour la République de Corée
         Per la Repubblica di Corea
         Korejas Republikas vārdā
         Korėjos Respublikos vardu
         A Koreai Köztársaság részéről
         Għar-Repubblíka tal-Korea
         Voor de Republiek Korea
         W imieniu Republiki Korei
         Pela República da Coreia
         Za Kórejskú republiku
         Za Republiko Korejo
         Korean tasavallan puolesta
         På Republiken Koreas vägnar

      (1)  Pagrindų susitarimo tekstas 11 oficialiųjų Europos Sąjungos kalbų (ispanų, danų, vokiečių, graikų, anglų, prancūzų, italų, olandų, portugalų, suomių, švedų) buvo paskelbtas OL L 90, 2001 3 30, p. 46. Tekstas čekų, estų, latvių, lietuvių, vengrų maltiečių, lenkų, slovakų ir slovėnų kalbomis skelbiamas šiame Oficialiajame leidinyje.
 ---documentbreak--- NA ---documentbreak---

               19.12.2005

               LT

               Europos Sąjungos oficialusis leidinys

               L 332/7

         EUROPOS BENDRIJOS
   bei jos valstybių narių ir Korėjos Respublikos pagrindų susitarimas dėl prekybos ir bendradarbiavimo
   BELGIJOS KARALYSTĖ,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   LIUKSEMBURGO DIDŽIOJI HERCOGYSTĖ,
   NYDERLANDŲ KARALYSTĖ,
   AUSTRIJOS RESPUBLIKA,
   PORTUGALIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ.
   Europos bendrijos steigimo sutarties ir Europos Sąjungos sutarties Šalys (toliau – valstybės narės) ir
   EUROPOS BENDRIJA,
   ir
   KORĖJOS RESPUBLIKA,
   ATSIŽVELGDAMOS į tradicinius Korėjos Respublikos, Europos bendrijos ir jos valstybių narių draugystės ryšius,
   DAR KARTĄ PATVIRTINDAMOS Šalių pagarbą Visuotinėje žmogaus teisių deklaracijoje nustatytiems demokratiniams principams ir pagrindinėms žmogaus teisėms,
   PATVIRTINDAMOS savo norą užmegzti nuolatinį politinį dialogą tarp Europos Sąjungos ir Korėjos Respublikos, kuris būtų grindžiamas bendromis vertybėmis ir siekiais,
   PRIPAŽINDAMOS, kad Bendrasis susitarimas dėl muitų tarifų ir prekybos (GATT) suvaidino svarbų vaidmenį, skatinant tarptautinę prekybą, ypač bendrojoje ir dvišalėje prekyboje, ir kad tiek Korėjos Respublika, tiek Europos bendrija vienodai laikosi laisvosios prekybos ir rinkos ekonomikos principų, kuriais grindžiamas šis susitarimas,
   DAR KARTĄ PATVIRTINDAMOS, kad tiek Korėjos Respublika, tiek Europos bendrija ir jos valstybės narės pasižadėjo visiškai įvykdyti savo įsipareigojimus, prisiimtus ratifikuojant Pasaulio prekybos organizacijos (PPO) steigimo sutartį,
   ATSIŽVELGDAMOS į būtinybę prisidėti prie visiško GATT Urugvajaus raundo rezultatų įgyvendinimo ir į būtinybę skaidriai ir nediskriminuojant taikyti visas tarptautinę prekybą reglamentuojančias taisykles,
   PRIPAŽINDAMOS, kad svarbu stiprinti Šalių esamus santykius, siekiant sustiprinti jų bendradarbiavimą ir jų bendrą norą skatinti, plėtoti ir įvairinti santykius abi Šalis dominančiose srityse, remiantis lygybės, nediskriminavimo, pagarbos gamtos aplinkai ir bendros naudos principais,
   NORĖDAMOS sukurti palankias sąlygas tvariam augimui, prekybos įvairinimui ir ekonominiam bendradarbiavimui įvairiose abi Šalis dominančiose srityse,
   TIKĖDAMOS, kad Šalims bus naudinga institucionalizuoti santykius ir pradėti tarpusavio ekonominį bendradarbiavimą, kadangi toks bendradarbiavimas paskatintų tolesnį prekybos ir investicijų vystymąsi,
   ATMINDAMOS, kad svarbu sudaryti palankesnes sąlygas suinteresuotiesiems asmenims ir subjektams, ypač ūkio subjektams ir jiems atstovaujančioms institucijoms, tiesiogiai dalyvauti bendradarbiaujant,
   BELGIJOS KARALYSTĖ:
   Erik DERYCKE,
   užsienio reikalų ministrą,
   DANIJOS KARALYSTĖ:
   Niels HELVEG PETERSEN,
   užsienio reikalų ministrą,
   VOKIETIJOS FEDERACINĖ RESPUBLIKA:
   Werner HOYER,
   užsienio reikalų ministrą,
   GRAIKIJOS RESPUBLIKA:
   Georgios PAPANDREOU,
   užsienio reikalų ministro pavaduotoją,
   ISPANIJOS KARALYSTĖ:
   Abel MATUTES,
   užsienio reikalų ministrą,
   PRANCŪZIJOS RESPUBLIKA:
   Michel BARNIER,
   už Europos reikalus atsakingą ministrą,
   AIRIJA:
   Gay MITCHELL,
   Europos reikalų ministrą Taoiseach departamente,
   ITALIJOS RESPUBLIKA:
   Lamberto DINI,
   užsienio reikalų ministrą,
   LIUKSEMBURGO DIDŽIOJI HERCOGYSTĖ:
   Jacques F. POOS,
   užsienio reikalų ministrą,
   NYDERLANDŲ KARALYSTĖ:
   Hans VAN MIERLO,
   užsienio reikalų ministrą,
   AUSTRIJOS RESPUBLIKA:
   Wolfgang SCHÜSSEL,
   federalinį užsienio reikalų ministrą,
   PORTUGALIJOS RESPUBLIKA:
   Jaime GAMA,
   užsienio reikalų ministrą,
   SUOMIJOS RESPUBLIKA:
   Tarja HALONEN,
   užsienio reikalų ministrę,
   ŠVEDIJOS KARALYSTĖ:
   Lena HJELM-WALLÉN,
   užsienio reikalų ministrę,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ:
   David DAVIS,
   užsienio ir sandraugos reikalų ministrą,
   EUROPOS BENDRIJA:
   Dick SPRING,
   užsienio reikalų ministrą (Airija),
   Europos Sąjungos Tarybos pirmininką,
   serą Leon BRITTAN,
   Europos Bendrijų Komisijos pirmininko pavaduotoją,
   KORĖJOS RESPUBLIKA:
   Ro-Myung GONG,
   užsienio reikalų ministrą,
   KURIE, apsikeitę tinkamai įformintais ir patvirtintais įgaliojamaisiais raštais,
   SUSITARĖ:
   1 straipsnis
   Bendradarbiavimo pagrindas
   Šalių vidaus ir tarptautinės politikos yra grindžiamos pagarba Visuotinėje žmogaus teisių deklaracijoje, kuri yra svarbus šio Susitarimo elementas, apibrėžtiems demokratiniams principams ir žmogaus teisėms.
   2 straipsnis
   Bendradarbiavimo tikslai
   Šalys, siekdamos sustiprinti tarpusavio bendradarbiavimą, įsipareigoja skatinti tolesnį tarpusavio ekonominių santykių plėtojimą. Pirmiausia jos stengiasi:

               a)

               suaktyvinti prekybą, pradėti bendradarbiavimą prekybos srityje ir skatinti prekybos įvairovę abiem Šalims naudingu būdu;

               b)

               pradėti ekonominį bendradarbiavimą abi Šalis dominančiose srityse, įskaitant bendradarbiavimą mokslo, technologijų ir pramonės srityje;

               c)

               palengvinti verslo įmonių bendradarbiavimą, sudarant abiejose Šalyse palankesnes sąlygas investicijoms ir skatinant geresnį savitarpio supratimą.

         3 straipsnis
   Politinis dialogas
   Tarp Europos Sąjungos ir Korėjos Respublikos pradedamas nuolatinis politinis dialogas, grindžiamas bendromis vertybėmis ir siekiais. Dialogas vyksta pagal nustatytas procedūras, dėl kurių susitarta Europos Sąjungos ir Korėjos Respublikos bendrojoje deklaracijoje.
   4 straipsnis
   Palankiausio režimo statusas
   Šalys įsipareigoja suteikti viena kitai palankiausio režimo statusą pagal teises ir įsipareigojimus Pasaulio prekybos organizacijai.
   5 straipsnis
   Bendradarbiavimas prekybos srityje
   1.   Šalys įsipareigoja kuo labiau skatinti abipusių komercinių mainų plėtrą ir įvairovę, siekiant abipusės naudos.
   Šalys įsipareigoja pasiekti geresnių rinkos prieinamumo sąlygų. Jos užtikrins, kad taikomi palankiausio režimo statuso muitų tarifai būtų nustatyti, atsižvelgiant į įvairius elementus, įskaitant vienos Šalies vidaus rinkos padėtį ir kitos Šalies eksporto interesus. Jos įsipareigoja stengtis panaikinti prekybos kliūtis, ypač laiku panaikindamos netarifines kliūtis ir imdamosi priemonių skaidrumui pagerinti bei atsižvelgdamos į tarptautinių organizacijų atliktą darbą šioje srityje.
   2.   Šalys imasi veiksmų siekdamos vykdyti politiką, skirtą:

               a)

               daugiašaliam ir dvišaliam bendradarbiavimui, kurio metu būtų sprendžiami klausimai, susiję su abiem Šalims svarbia prekybos plėtra, įskaitant PPO veiklą ateityje. Tuo tikslu jos bendradarbiauja tarptautiniu ir dvišaliu lygmeniu, spręsdamos abiem Šalims rūpimas komercines problemas;

               b)

               skatinti keitimąsi informacija tarp ūkio subjektų ir įmonių bendradarbiavimą pramonės srityje, siekiant įvairinti ir didinti esamus prekybos srautus;

               c)

               tirti ir siūlyti prekybos skatinimo priemones, kurios tiktų prekybai plėtoti;

               d)

               sudaryti palankesnes sąlygas Europos bendrijos, jos valstybių narių ir Korėjos kompetentingoms muitinėms bendradarbiauti;

               e)

               gerinti rinkos prieinamumą pramoniniams, žemės ūkio ir žuvininkystės produktams;

               f)

               gerinti rinkos prieinamumą tokioms paslaugoms kaip finansinės ir telekomunikacijų paslaugos;

               g)

               stiprinti bendradarbiavimą standartų ir techninių reglamentų srityse;

               h)

               veiksmingai saugoti intelektinę, pramoninę ir komercinę nuosavybę;

               i)

               rengti prekybai ir investicijoms skirtus vizitus;

               j)

               rengti bendro pobūdžio ir vienai pramonės šakai skirtas prekių muges.

         3.   Šalys skatina sąžiningą ekonominės veiklos konkurenciją, visapusiškai taikydamos atitinkamus įstatymus ir kitus teisės aktus.
   4.   Šalys, laikydamosi įsipareigojimų pagal PPO viešųjų pirkimų susitarimą, užtikrina dalyvavimą sudarant pirkimų sutartis nediskriminavimo ir abipusiškumo pagrindu.
   Jos toliau tęs diskusijas, skirtas tolesniam abipusiam atitinkamų viešųjų pirkimų rinkų prieinamumui kituose sektoriuose, pavyzdžiui, telekomunikacijų viešųjų pirkimų.
   6 straipsnis
   Žemės ūkis ir žuvininkystė
   1.   Šalys susitaria skatinti bendradarbiavimą žemės ūkio ir žuvininkystės srityse, įskaitant sodininkystę ir akvakultūrą. Diskusijų apie atitinkamas žemės ūkio ir žuvininkystės politikos kryptis pagrindu Šalys nagrinėja:

               a)

               galimybes padidinti prekybą žemės ūkio ir žuvies produktais;

               b)

               sanitarinių ir fitosanitarinių bei su aplinkosauga susijusių priemonių poveikį prekybai;

               c)

               žemės ūkio ir kaimo aplinkos ryšius;

               d)

               tyrimus žemės ūkio ir žuvininkystės srityse, įskaitant sodininkystę ir akvakultūrą.

         2.   Tinkamais atvejais šio straipsnio 1 dalies nuostatos taikomos produktams ir paslaugoms susijusioje žemės ūkio produktų perdirbimo pramonėje.
   3.   Šalys įsipareigoja laikytis PPO susitarimo dėl sanitarinių ir fitosanitarinių priemonių sąlygų ir yra pasirengusios rengti konsultacijas kurios nors Šalies prašymu, siekdamos aptarti kitos Šalies pasiūlymus dėl sanitarinių ir fitosanitarinių priemonių taikymo bei derinimo pagal kitose tarptautinėse organizacijose nustatytus standartus, pavyzdžiui, OIE, IPPC ir Maisto kodeksą.
   7 straipsnis
   Jūrų transportas
   1.   Šalys įsipareigoja siekti neribojamos prieigos prie tarptautinės jūrų rinkos ir transporto sistemos, besiremiančios sąžininga konkurencija komerciniais pagrindais pagal šio straipsnio nuostatas.

               a)

               Pirmiau minėta nuostata neriboja teisių ir įsipareigojimų, kylančių iš Jungtinių Tautų konvencijos dėl linijinių konferencijų elgesio kodekso, taikomos vienai ar kitai šio Susitarimo Šaliai. Nekonferencinės linijos laisvai veiks konkuruodamos su konferencija su sąlyga, jei jos laikysis sąžiningos konkurencijos komerciniais pagrindais principo.

               b)

               Šalys patvirtina savo įsipareigojimą sukurti sąžiningą ir konkurencingą aplinką prekybai sausais biriais ir skystais piltiniais kroviniais. Atsižvelgdama į šį įsipareigojimą, Korėjos Respublika imsis būtinų veiksmų, kad palaipsniui nutrauktų pagrindiniams Korėjos vežėjams taikomą nustatytų nefasuotų prekių krovinių rezervavimą per pereinamąjį laikotarpį, kuris baigsis 1998 m. gruodžio 31 d.

         2.   Siekdamos šio straipsnio 1 dalyje nustatyto tikslo, Šalys:

               a)

               susilaiko nuo krovinių pasidalijimo straipsnių įtraukimo į ateityje įsigaliosiančius dvišalius susitarimus su valstybėmis, kurios nėra narės dėl prekybos sausais biriais ir skystais piltiniais kroviniais ir dėl linijinės prekybos, išskyrus tuos su linijine prekyba susijusius atvejus, kai susidarius ypatingoms aplinkybėms vienos ar kitos šio Susitarimo Šalies laivybos bendrovės neturėtų kitokios veiksmingos galimybės vykdyti prekybą į ir iš konkrečios valstybės, kuri nėra narė;

               b)

               įsigaliojus šiam Susitarimui, susilaiko nuo tokių administracinių, techninių ir teisinių priemonių įgyvendinimo, dėl kurių galėtų būti taikomos nevienodos sąlygos savo piliečiams ar bendrovėms ir kitos Šalies piliečiams ar bendrovėms, teikiančioms paslaugas tarptautinio jūrų transporto srityje;

               c)

               laivams, valdomiems kitos Šalies piliečių ar bendrovių, taiko ne mažiau palankų režimą negu savo laivams taikomas režimas, kuris apima naudojimąsi uostais, dalyvaujančiais tarptautinėje prekyboje, naudojimąsi uostų infrastruktūra ir papildomomis jūrų transporto paslaugomis, taip pat susijusius mokesčius ir rinkliavas, muitinės įrenginius, laivo stovėjimo vietos suteikimą bei naudojimąsi krovos įrenginiais.

         3.   Šiame straipsnyje tarptautinės jūrų rinkos prieinamumas, inter alia, apima teisę kiekvienos Šalies tarptautinio jūrų transporto tiekėjams teikti „nuo durų iki durų“ transporto paslaugas, apimančias jūrų atšaką, ir tuo tikslu tiesiogiai sudaryti sutartis su vietiniais įvairių transporto rūšių, išskyrus jūrų transportą kitos Šalies teritorijoje, tiekėjais, nepažeidžiant taikomų nacionalinių apribojimų, susijusių su prekių ir keleivių vežimu tomis transporto rūšimis.
   4.   Šio straipsnio nuostatos taikomos Europos bendrijos bendrovėms ir Korėjos bendrovėms. Šiame straipsnyje numatytos naudos gavėjos yra taip pat ir laivybos bendrovės, įsikūrusios ne Europos bendrijos ar Korėjos Respublikos teritorijoje ir kontroliuojamos kurios nors valstybės narės ar Korėjos Respublikos piliečių, jei jų laivai įregistruoti toje valstybėje narėje arba Korėjos Respublikoje pagal atitinkamus įstatymus.
   5.   Jei reikia, laivybos bendrovių veiklai Europos bendrijoje ir Korėjos Respublikoje taikomi konkretūs susitarimai.
   8 straipsnis
   Laivų statyba
   1.   Šalys, siekdamos skatinti sąžiningas ir konkurencingas rinkos sąlygas, susitaria bendradarbiauti laivų statybos srityje ir pažymi didelį struktūrinį disbalansą tarp pasiūlos ir paklausos bei rinkos tendencijų, kuris silpnina pasaulio laivų statybos pramonę. Todėl Šalys, laikydamosi EBPO susitarimo dėl laivų statybos, nepriima jokios priemonės ar nesiima jokių savo laivų statybos pramonę remiančių veiksmų, kurie iškreiptų konkurenciją arba leistų savo laivų statybos pramonei ateityje išvengti sunkumų.
   2.   Šalys susitaria kurios nors Šalies prašymu rengti konsultacijas dėl EBPO susitarimo dėl laivų statybos įgyvendinimo, keitimosi informacija apie pasaulinės laivų ir laivų statybos rinkos vystymąsi ir dėl bet kokių kitų šiame sektoriuje kylančių problemų.
   Šalių sutarimu laivų statybos atstovai gali būti kviečiami į tokias konsultacijas stebėtojų teisėmis.
   9 straipsnis
   Intelektinės, pramoninės ir komercinės nuosavybės apsauga
   1.   Šalys įsipareigoja užtikrinti, kad intelektinės, pramoninės ir komercinės nuosavybės teisėms, įskaitant veiksmingas tokių teisių įgyvendinimo priemones, būtų suteikta tinkama ir veiksminga apsauga.
   2.   Šalys susitaria įgyvendinti PPO susitarimą dėl intelektinės nuosavybės teisių aspektų, susijusių su prekyba, ne vėliau kaip iki 1996 m. liepos 1 d. (1)

   3.   Šalys patvirtina, kad joms yra svarbūs įsipareigojimai, numatyti daugiašalėse intelektinės nuosavybės teisių apsaugos konvencijose. Šalys stengiasi kaip įmanoma anksčiau prisijungti prie tų priede išvardytų konvencijų, prie kurių jos dar nėra prisijungusios.
   10 straipsnis
   Techniniai reglamentai, standartai ir atitikties įvertinimas
   1.   Šalys, nepažeisdamos savo tarptautinių įsipareigojimų, pagal savo pareigas ir įstatymus skatina naudoti tarptautiniu mastu pripažintus standartus ir atitikties įvertinimo procedūras.
   Tuo tikslu ypač daug dėmesio jos skirs:

               a)

               keitimuisi informacija ir techniniais ekspertais standartizacijos, akreditacijos, metrologijos ir sertifikavimo srityse, taip pat, jei reikia, bendriems tyrimams;

               b)

               atitinkamų organų ir institucijų mainams ir kontaktams;

               c)

               konsultacijoms sektorių klausimais;

               d)

               bendradarbiavimui kokybės vadybos veikloje;

               e)

               bendradarbiavimui stiprinti techninių reglamentų srityse, ypač sudarant susitarimą dėl atitikties įvertinimo rezultatų abipusio pripažinimo kaip priemonę, palengvinančią prekybą ir padedančią išvengti prekybos vystymuisi žalingų pažeidimų;

               f)

               dalyvavimui ir bendradarbiavimui pagal atitinkamus tarptautinius susitarimus, siekiant skatinti suderintų standartų priėmimą.

         2.   Šalys užtikrina, kad standartai ir atitikties įvertinimo veikla nesudarytų nepagrįstų kliūčių prekybai.
   11 straipsnis
   Konsultacijos
   1.   Šalys susitaria skatinti keitimąsi informacija apie prekybos priemones.
   Kiekviena Šalis įsipareigoja laiku informuoti kitą Šalį apie priemonių, kurios keičia taikomus palankiausio režimo statuso importo muitus, darančius įtaką kitos Šalies eksportui, taikymą.
   Kiekviena Šalis gali paprašyti surengti konsultacijas dėl prekybos priemonių. Esant tokiam prašymui, konsultacijos rengiamos pirmai progai pasitaikius, siekiant kuo greičiau rasti abiem Šalims priimtiną, konstruktyvų sprendimą.
   2.   Kiekviena Šalis informuoja kitą Šalį apie ketinimą inicijuoti antidempingo procedūras kitos Šalies produktams.
   Šalys, laikydamosi visų PPO susitarimų dėl antidempingo ir antisubsidinių priemonių, geranoriškai vertina konsultacijas dėl bet kurios Šalies kreipimosi dėl antidempingo ir antisubsidinių priemonių.
   3.   Šalys susitaria konsultuotis dėl bet kokių ginčų, kurie gali kilti įgyvendinant šį Susitarimą. Jeigu kuri nors Šalis paprašo surengti tokias konsultacijas, tai padaroma pirmai progai pasitaikius. Prašymą teikianti Šalis suteikia kitai Šaliai visą informaciją, būtiną išsamiai padėties analizei. Tokiomis konsultacijomis stengiamasi kaip galima greičiau išspręsti prekybos ginčus.
   4.   Šio straipsnio nuostatos jokiu būdu nepažeidžia kiekvienos Šalies prekybos priemonių priėmimo, keitimo ir pranešimų apie jas, konsultacijų bei ginčų sprendimo mechanizmų, numatytų PPO susitarimuose, vidaus procedūrų.
   12 straipsnis
   Bendradarbiavimas ekonomikos ir pramonės srityje
   1.   Šalys, atsižvelgdamos į bendrus interesus ir atitinkamas ekonomikos politikos kryptis bei tikslus, skatina ekonominį ir pramoninį bendradarbiavimą visose, jų manymu, būtinose srityse.
   2.   Tokio bendradarbiavimo tikslai pirmiausia yra:

               —

               skatinti keitimąsi informacija tarp ūkio subjektų, vystyti ir tobulinti esamus tinklus, užtikrinant tinkamą asmens duomenų apsaugą,

               —

               keistis informacija bendradarbiaujant visų paslaugų ir informacijos infrastruktūrų srityse,

               —

               skatinti abiem Šalims naudingas investicijas ir sukurti investicijoms palankų klimatą,

               —

               pagerinti ekonomikos aplinką ir verslo klimatą.

         3.   Šalys siekdamos šių tikslų stengiasi, inter alia:

               a)

               įvairinti ir stiprinti tarpusavio ekonominius ryšius;

               b)

               įtvirtinti konkrečiai pramonės šakai skirtus bendradarbiavimo kanalus;

               c)

               skatinti pramoninį bendradarbiavimą tarp įmonių, ypač mažųjų ir vidutinių įmonių;

               d)

               skatinti darnų savo ūkio vystymąsi;

               e)

               skatinti aplinką tausojančius gamybos būdus;

               f)

               skatinti investicijų ir technologijų srautą;

               g)

               didinti tarpusavio supratimą ir informuotumą apie savo atitinkamą verslo aplinką.

         13 straipsnis
   Narkotikai ir pinigų plovimas
   1.   Šalys bendradarbiauja didindamos politikos krypčių ir priemonių, nukreiptų prieš neteisėtą narkotikų ir psichotropinių medžiagų gamybą, tiekimą ir prekybą, įskaitant prekursorių naudojimo prevenciją, veiksmingumą ir skatindamos narkotikų paklausos prevenciją bei mažinimą. Bendradarbiavimas šioje srityje grindžiamas abipusėmis konsultacijomis ir glaudžiu Šalių tikslų ir priemonių koordinavimu įvairiose su narkotikais susijusiose srityse.
   2.   Šalys sutaria dėl būtinybės dėti daug pastangų ir bendradarbiauti, siekiant užkirsti kelią finansų sistemų panaudojimui pelnui iš nusikalstamos veiklos apskritai ir ypač iš su narkotikais susijusių nusikaltimų plauti.
   Bendradarbiavimo šioje srityje tikslas – nustatyti tinkamus standartus prieš pinigų plovimą, atsižvelgiant į tarptautiniuose šios srities forumuose priimtus standartus, ypač Finansinių veiksmų darbo grupėje (FATF).
   14 straipsnis
   Bendradarbiavimas mokslo ir technologijų srityje
   1.   Šalys, atsižvelgdamos į bendrus interesus ir politikos krypčių mokslo srityje tikslus, įsipareigoja stiprinti bendradarbiavimą mokslo ir technologijų srityje. Šiuo tikslu Šalys pirmiausia stengiasi skatinti:

               —

               keitimąsi informacija ir pažangiąja patirtimi mokslo ir technologijų srityje,

               —

               dialogą apie atitinkamų tyrimų ir technologijų plėtros politikos krypčių sklaidą ir įgyvendinimą,

               —

               bendradarbiavimą informacinių technologijų srityje, taip pat technologijų srityje ir pramonėje, kuris turėtų įtakos Šalių sąveikai, siekiant ugdyti pasaulinę informacinę visuomenę,

               —

               bendradarbiavimą energetikos ir aplinkosaugos srityje,

               —

               bendradarbiavimą mokslo srityje ir abi Šalis dominančiuose sektoriuose.

         2.   Šalys, siekdamos atitinkamų politikos krypčių tikslų, inter alia, stengiasi:

               —

               keistis informacija apie tyrimų projektus energetikos, aplinkosaugos, telekomunikacijų ir informacinių technologijų bei informacinių technologijų pramonės srityse,

               —

               gerinti mokslininkų rengimą atitinkamomis priemonėmis,

               —

               skatinti technologijų perdavimą abipusės naudos pagrindu,

               —

               bendrai rengti seminarus, pasikviečiant abiejų Šalių aukštesnio rango mokslininkus, ir

               —

               skatinti abiejų Šalių tyrinėtojus atlikti bendrus tyrimus abi Šalis dominančiose srityse.

         3.   Šalys susitaria, kad visi bendradarbiavimo ir bendri veiksmai mokslo bei technologijų srityje atliekami abipusiškumo pagrindu.
   Šalys susitaria veiksmingai saugoti informaciją ir intelektinę nuosavybę, kuri atsiranda bendradarbiaujant kovoje su asmenų, kurie nėra tos informacijos ir intelektinės nuosavybės teisėti savininkai, piktnaudžiavimu ja ar neleistinu naudojimusi.
   Jeigu vienos Šalies institucijos, organai ir įmonės dalyvauja kitos Šalies konkrečiose tyrimų ir technologijų plėtros programose, pavyzdžiui, programose, parengtose pagal Europos bendrijos bendrąją pamatinę programą, tam dalyvavimui ir žinioms, gautoms dalyvaujant, skelbti ir naudoti taikomos tos kitos Šalies nustatytos bendrosios taisyklės.
   4.   Bendradarbiavimo prioritetai nustatomi Šalių konsultacijų metu. Pagal pirmiau minėtą dalį skatinamas privataus sektoriaus institucijų, organų ir įmonių dalyvavimas bendradarbiavimo veikloje ir konkrečiuose abi Šalis dominančiuose tyrimų projektuose.
   15 straipsnis
   Bendradarbiavimas aplinkosaugos klausimais
   Šalys įtvirtina bendradarbiavimo santykius, siekdamos apsaugoti ir išsaugoti aplinką. Tam naudojamos šios priemonės:

               —

               keičiamasi informacija apie aplinkosaugos politikos kryptis ir jų įgyvendinimą tarp atitinkamų Europos Komisijos pareigūnų ir atitinkamų Korėjos Respublikos institucijų,

               —

               keičiamasi informacija apie aplinką tausojančias technologijas,

               —

               keičiamasi personalu,

               —

               skatinamas bendradarbiavimas aplinkosaugos klausimais, aptariamais tarptautiniuose forumuose, kuriuose dalyvauja Europos bendrija ir Korėjos Respublika, ypač JT Tvarios plėtros komisijoje ir kituose forumuose, kuriuose diskutuojama dėl aplinkosaugos konvencijų,

               —

               aptariamas tvarios plėtros praktikos įgyvendinimas, ypač bendradarbiavimas įgyvendinant Darbotvarkę 21 ir kitus tolesnius JT aplinkos ir plėtros konferencijos (UNCED) veiksmus,

               —

               bendradarbiaujama vykdant bendrus aplinkosaugos projektus.

         16 straipsnis
   Energetika
   Šalys pripažįsta energetikos sektoriaus svarbą ekonominiam ir socialiniam vystymuisi ir nori pagal kompetenciją stiprinti bendradarbiavimą šioje srityje. Tokio bendradarbiavimo tikslai yra:

               —

               skatinti rinkos ekonomikos principą, nustatant vartotojų kainas pagal rinkos principus,

               —

               įvairinti energijos tiekimą,

               —

               kurti naujas ir atsinaujinančias energijos formas,

               —

               siekti racionalaus energijos naudojimo, daugiausia skatinant valdymą, orientuotą į paklausą, ir

               —

               skatinti pačias geriausias technologijų perdavimo sąlygas, siekiant efektyvaus energijos naudojimo.

         Šalys, siekdamos šių tikslų, susitaria skatinti bendrų tyrimų ir bandymų atlikimą, taip pat ryšius tarp institucijų, atsakingų už energijos gamybos planavimą.
   17 straipsnis
   Bendradarbiavimas kultūros, informacijos ir ryšių srityje
   Šalys įsipareigoja pradėti bendradarbiavimą informacijos ir ryšių srityse, siekiant geresnio tarpusavio supratimo, atsižvelgiant į santykių kultūrinį aspektą.
   Tokios priemonės pirmiausia yra:

               —

               keitimasis informacija apie abi Šalis dominančius klausimus, susijusius su kultūra ir informacija,

               —

               kultūros renginių organizavimas,

               —

               kultūriniai mainai ir

               —

               akademiniai mainai.

         18 straipsnis
   Bendradarbiavimas valstybių, kurios nėra narės, vystymosi srityje
   Šalys susitaria keistis informacija apie atitinkamas paramos vystymuisi politikos kryptis, kad užmegztų nuolatinį dialogą apie tų politikos krypčių tikslus ir apie savo atitinkamas paramos vystymuisi programas valstybėse, kurios nėra narės. Jos ištiria, ar reikia didesnio bendradarbiavimo pagal atitinkamus įstatymus ir tų programų įgyvendinimui taikomas sąlygas.
   19 straipsnis
   Jungtinis komitetas
   1.   Šalys pagal šį Susitarimą įsteigia Jungtinį komitetą, kurį sudaro, iš vienos pusės, Europos Sąjungos Tarybos narių atstovai ir Europos Komisijos atstovai, ir, iš kitos pusės, Korėjos Respublikos atstovai. Komitete rengiamos konsultacijos, siekiant palengvinti šio Susitarimo įgyvendinimą ir paremti bendrus jo tikslus.
   2.   Jungtinis komitetas:

               —

               užtikrina, kad Susitarimas taikomas tinkamai,

               —

               tiria, kaip vystosi abiejų Šalių prekyba ir bendradarbiavimas,

               —

               ieško tinkamų būdų užkirsti kelią problemoms, kurios gali kilti šiame Susitarime aptartose srityse,

               —

               ieško prekybos vystymo ir įvairinimo būdų,

               —

               keičiasi nuomonėmis ir teikia pasiūlymus visais abi Šalis dominančiais klausimais, susijusiais su prekyba ir bendradarbiavimu, įskaitant veiksmus ateityje ir turimus išteklius jiems atlikti,

               —

               teikia rekomendacijas, kaip paskatinti prekybos ir bendradarbiavimo plėtrą, atsižvelgiant į būtinybę koordinuoti siūlomas priemones.

         3.   Jungtinis komitetas paprastai posėdžiauja kartą per metus paeiliui Briuselyje ir Seule. Kurios nors Šalies prašymu rengiami specialieji Komiteto posėdžiai. Jungtiniam komitetui paeiliui pirmininkauja kiekviena Šalis.
   4.   Jungtinis komitetas gali sudaryti specializuotus pakomitečius, kurie padėtų jam atlikti užduotis. Kiekviename Jungtinio komiteto posėdyje šie pakomitečiai pateikia jam išsamią ataskaitą apie savo veiklą.
   20 straipsnis
   Apibrėžimas
   Šiame Susitarime „Šalys“ reiškia Europos bendriją ar jos valstybes nares arba Europos bendriją ir jos valstybes nares pagal jų kompetenciją, iš vienos pusės, ir Korėjos Respubliką, iš kitos pusės.
   21 straipsnis
   Įsigaliojimas ir trukmė
   1.   Šis Susitarimas įsigalioja pirmąją mėnesio, einančio po to mėnesio, kai Šalys pranešė viena kitai apie Susitarimo įsigaliojimui būtinų teisinių procedūrų užbaigimą, dieną.
   2.   Šis Susitarimas sudaromas penkerių metų laikotarpiui. Jis automatiškai pratęsiamas kiekvienais metais, nebent viena iš Šalių raštiškai denonsuoja jį likus šešiems mėnesiams iki galiojimo pabaigos.
   22 straipsnis
   Pranešimai
   Pranešimai pagal 21 straipsnį daromi atitinkamai Europos Sąjungos Tarybos generaliniam sekretoriatui ir Korėjos Respublikos užsienio reikalų ministerijai.
   23 straipsnis
   Susitarimo nevykdymas
   Jeigu kuri nors Šalis mano, kad kita Šalis neįvykdė įsipareigojimo pagal šį Susitarimą, ji gali imtis atitinkamų priemonių. Prieš tai, išskyrus ypatingos skubos atvejus, ji suteikia kitai Šaliai visą informaciją, būtiną išsamiai padėties analizei, kad būtų surastas abiem Šalims priimtinas sprendimas. Renkantis priemones, pirmenybė teikiama tokioms priemonėms, kurios mažiausiai kliudo šio Susitarimo veikimui. Apie šias priemones nedelsiant pranešama kitai Šaliai ir, jei kita Šalis prašo, dėl jų konsultuojamasi.
   24 straipsnis
   Būsimoji plėtra
   Šalys, siekdamos sustiprinti bendradarbiavimą, gali bendru sutarimu praplėsti šį Susitarimą ir papildyti jį, sudarydamos susitarimus dėl konkrečių sektorių ar veiklos.
   Įgyvendindama šį Susitarimą, kiekviena Šalis gali pateikti siūlymus išplėsti bendradarbiavimo sritį, pasinaudojant patirtimi, įgyta įgyvendinant šį Susitarimą.
   25 straipsnis
   Deklaracijos ir priedas
   Susitarimo bendrosios deklaracijos ir priedas yra sudėtinė šio Susitarimo dalis.
   26 straipsnis
   Taikymas teritorijoms
   Susitarimas taikomas, iš vienos pusės, teritorijoms, kuriose taikoma Europos bendrijos steigimo sutartis, laikantis joje nustatytų sąlygų, ir, iš kitos pusės, Korėjos Respublikos teritorijai.
   27 straipsnis
   Autentiški tekstai
   Šis Susitarimas sudaromas dviem egzemplioriais danų, olandų, anglų, suomių, prancūzų, vokiečių, graikų, italų, portugalų, ispanų, švedų ir korėjiečių kalbomis. Visi tekstai yra autentiški.

      EN FE DE LO CUAL, los plenipotenciarios abajo firmantes suscriben el presente Acuerdo marco.
      TIL BEKRAEFTELSE HERAF har undertegnede befuldmægtigede underskrevet denne rammeaftale.
      ZU URKUND DESSEN haben die unterzeichneten Bevollmächtigten ihre Unterschriften unter dieses Rahmenabkommen gesetzt.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία-πλαίσιο.
      IN WITNESS WHEREOF the undersigned Plenipotentiaries have signed this Framework Agreement.
      EN FOI DE QUOI, les plénipotentiaires soussignés ont apposé leur signature au bas du présent accord-cadre.
      IN FEDE DI CHE, i plenipotenziari sottoscritti hanno apposto le loro firme in calce al presente accordo quadro.
      TEN BLIJKE WAARVAN de ondergetekende gevolmachtigden hun handtekening onder deze kaderovereenkomst hebben gesteld.
      EM FÉ DO QUE, os plenipotenciários abaixo assinados apuseram as suas assinaturas no final do presente acordo-quadro.
      TÄMÄN VAKUUDEKSI jäljempänä mainitut allekirjoittaneet täysivaltaiset edustajat ovat allekirjoittaneet tämän puitesopimuksen.
      TILL BEVIS härpå har undertecknade befullmäktigade ombud undertecknat detta ramavtal.

      Hecho en Luxemburgo, el veintiocho de octubre de mil novecientos noventa y seis.
      Udfærdiget i Luxembourg den otteogtyvende oktober nitten hundrede og seksoghalvfems.
      Geschehen zu Luxemburg am achtundzwanzigsten Oktober neunzehnhundertsechsundneunzig.
      Έγινε στο Λουξεμβούου, στις είκοσι οκτύ Οκτωβρίου χίλια εννιακόσια ενενήντα έξι.
      Done at Luxembourg on the twenty-eighth day of October in the year one thousand nine hundred an ninety-six.
      Fait à Luxembourg, le vingt-huit octobre mil neuf cent quatre-vingt-seize.
      Fatto a Lussemburgo, addi ventotto ottobre millenovecentonovantasei.
      Gedaan te Luxemburg, de achtentwintigste oktober negentienhonderd zesennegentig.
      Feito no Luxemburgo, em vinte e oito de Outubro de mil novecentos e noventa e seis.
      Tehty Luxemburgissa kahdentenakymmenentenäkahdeksantena päivänä lokakuuta vuonna tuhatyhdeksänsataayhdeksänkymmentäkuusi.
      Som skedde i Luxemburg den tjugoåttonde oktober nittonhundranittiosex.

         POUR LA ROYAUME DE BELGIQUE
         VOOR HET KONINKRIJK BELGIë
         FÜR DAS KÖNIGREICH BELGIEN

         Cette signature engage également la Communauté française, la Communauté flamande, la Communauté garmanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijke Gewest.
         Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Wallonische Region, die Flämische Region und die Region Brüssel-Hauptstadt.
         FOR KONGERIGET DANMARK

         FÜR DIE BUNDESREPUBLIK DEUTSCHLAND

         ΓΙΑ THN ΕΛΛΗΝIKH ΔΗMOKPATIA

         POR EL REINO DE ESPAŇA

         POUR LA RÉPUBLIQUE FRANÇAISE

         THAR CEANN NA hÉIREANN
         FOR IRELAND

         PER LA REPUBBLICA ITALIANA

         POUR LE GRAND-DOUCHÉ DE LUXEMBOURG

         VOOR HET KONINKRIJK DER NEDERLANDEN

         FÜR DIE REPUBLIK ÖSTERREICH

         PELA REPÚBLICA PORTUGUESA

         SUOMEN TASAVALLAN PUOLESTA
         FÖR REPUBLIKEN FINLAND

         FÖR KONUNGARIKET SVERIGE

         FOR THE UNITED KINGDOM OF GREAT BRITAIN AND NORTHERN IRELAND

         POR LA COMUNIDAD EUROPEA
         FOR DET EUROPÆISKE FÆLLESSKAB
         FÜR DIE EUROPÄISCHE GEMEINSCHAFT
         ΓΙΑ THN EYΡΩΠΑΪΚH KOINOTHTA
         FOR THE EUROPEAN COMMUNITY
         POUR LA COMMUNAUTÉ EUROPÉENNE
         PER LA COMUNITÀ EUROPEA
         VOOR DE EUROPESE GEMEENSCHAP
         PELA COMUNIDADE EUROPEIA
         EUROOPAN YHTEISÖN PUOLESTA
         FÖR EUROPEISKA GEMENSKAPEN

      (1)  Korėjos Respublikos atveju, išskyrus Agrochemijos valdymo įstatymą, kuris įsigalios 1997 m. sausio 1 d., ir Sėjinukų pramonės įstatymą (bei Įstatymą dėl geografinių nuorodų), kuris įsigalios iki 1998 m. liepos 1 d., laikantis jos įstatymų leidybos tvarkos.


title: 2010/299/: 2010 m. gegužės 21 d. Komisijos sprendimas, kuriuo panaikinamas Sprendimas 2002/627/EB dėl Europos elektroninių ryšių tinklų ir paslaugų reguliuotojų grupės įsteigimo  (Tekstas svarbus EEE)

text:
26.5.2010

               LT

               Europos Sąjungos oficialusis leidinys

               L 127/18

         KOMISIJOS SPRENDIMAS
   2010 m. gegužės 21 d.
   kuriuo panaikinamas Sprendimas 2002/627/EB dėl Europos elektroninių ryšių tinklų ir paslaugų reguliuotojų grupės įsteigimo
   (Tekstas svarbus EEE)
   (2010/299/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Pagal 2002 m. kovo 7 d. Europos Parlamento ir Tarybos direktyvas 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) (1), 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) (2), 2002/20/EB dėl elektroninių ryšių tinklų ir paslaugų leidimo (Leidimų direktyva) (3) ir 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva) (4) 2002 m. sukūrus elektroninių ryšių tinklų ir paslaugų reguliavimo sistemą, Komisija priėmė Sprendimą 2002/627/EB (5) dėl elektroninių ryšių tinklų ir paslaugų nepriklausomų nacionalinių reguliavimo institucijų patariamosios grupės, vadinamosios Europos elektroninių ryšių tinklų ir paslaugų reguliuotojų grupės, (toliau – ERG) įsteigimo.

               (2)

               ERG prisidėjo prie nuoseklios reguliavimo praktikos įgyvendinimo, palengvindama nacionalinių reguliavimo institucijų (toliau – NRI) tarpusavio, taip pat NRI ir Komisijos bendradarbiavimą ir užtikrindama sąsają, kuria naudojantis Komisijai teikti patarimai ir pagalba elektroninių ryšių klausimais.

               (3)

               2002 m. sukurta elektroninių ryšių reguliavimo sistema iš dalies pakeista Europos Parlamento ir Tarybos direktyvomis 2009/140/EB (6) ir 2009/136/EB (7) ir papildyta 2009 m. lapkričio 25 d. Europos Parlamento ir Tarybos reglamentu (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (8).

               (4)

               ERG vykdytos funkcijos pagal Reglamentą (EB) Nr. 1211/2009 sustiprinamos ir persvarstytoje sistemoje joms suteikiama daugiau reikšmės, įsteigiant EERRI ir jai suteikiant daugiau galimybių dalyvauti formuojant reguliavimo politiką, taip pat dalyvauti mechanizmuose, kuriais siekiama užtikrinti, kad taisyklės valstybėse narėse būtų taikomos nuosekliai. Pagal tą reglamentą EERRI visų pirma turėtų pakeisti ERG ir veikti kaip išskirtinis NRI tarpusavio, taip pat NRI ir Komisijos bendradarbiavimo forumas vykdant įvairius įpareigojimus pagal ES reguliavimo sistemą.

               (5)

               Todėl Sprendimas 2002/627/EB turėtų būti panaikintas,

         NUSPRENDĖ:
   Vienintelis straipsnis
   Sprendimas 2002/627/EB panaikinamas 2010 m. birželio 1 d.

      Priimta Briuselyje 2010 m. gegužės 21 d.

            Komisijos vardu

            Pirmininkas

         José Manuel BARROSO

      (1)  OL L 108, 2002 4 24, p. 33.

      (2)  OL L 108, 2002 4 24, p. 7.

      (3)  OL L 108, 2002 4 24, p. 21.

      (4)  OL L 108, 2002 4 24, p. 51.

      (5)  OL L 200, 2002 7 30, p. 38.

      (6)  OL L 337, 2009 12 18, p. 37.

      (7)  OL L 337, 2009 12 18, p. 11.

      (8)  OL L 337, 2009 12 18, p. 1.


title: 1998 m. kovo 19 d. Tarybos Sprendimas dėl išlaidų parengiant vienodo formato leidimų gyventi plėvelių etalonus pasidalijimo

text:
Svarbus teisinis pranešimas

|

31998D0243

Oficialusis leidinys L 099 , 31/03/1998 p. 0001 - 0001

		Tarybos Sprendimas1998 m. kovo 19 d.dėl išlaidų parengiant vienodo formato leidimų gyventi plėvelių etalonus pasidalijimo(98/243/TVR)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos K.8 straipsnio 2 dalies antros pastraipos antrą įtrauką,atsižvelgdama į 1996 m. gruodžio 16 d. Bendruosius veiksmus, Tarybos priimtus remiantis Europos Sąjungos sutarties K.3 straipsniu, dėl leidimų gyventi vienodo formato [1], ypač į jų 2 straipsnio 1 dalį,kadangi, Tarybai patvirtinus tų bendrųjų veiksmų 2 straipsnio 1 dalyje nurodytas technines specifikacijas, reikia sukurti vienodo formato leidimų gyventi plėvelių etalonus;kadangi Nyderlandų Karalystė pareiškė norą parengti tuos plėvelių etalonus kitų valstybių narių pavedimu;kadangi plėvelių etalonų parengimo išlaidas, kurias patyrė Nyderlandų Karalystė, turi kartu padengti valstybės narės,NUSPRENDĖ:1 straipsnisŠiuo sprendimu Nyderlandų Karalystė valstybių narių pavedimu įgaliojama parengti vienodo formato leidimų gyventi plėvelių etalonus.2 straipsnisBendros vienodo formato leidimų gyventi plėvelių etalonų parengimo išlaidos, kurias sudaro 124667 ekiu, finansuojamos iš valstybių narių įnašų. Kiekvienos atskiros valstybės narės finansinis įnašas apskaičiuojamas remiantis jos bendrojo nacionalinio produkto santykiu su bendra valstybių narių bendrųjų nacionalinių produktų suma, kuriuo grindžiamas bendro 1997 m. Europos Bendrijų biudžeto finansavimas [2]. "Bendrasis nacionalinis produktas" šiame straipsnyje suprantamas taip, kaip jis apibrėžiamas 1989 m. vasario 13 d. Tarybos direktyvoje 89/130/EEB, Euratomas dėl bendrojo nacionalinio produkto sudarymo rinkos kainomis derinimo [3].3 straipsnisŠis sprendimas įsigalioja jo paskelbimo Oficialiajame leidinyje dieną.Priimta Briuselyje, 1998 m. kovo 19 d.Tarybos varduPirmininkasJ. Straw[1] OL L 7, 1997 1 10, p. 1.[2] OL L 44, 1997 2 14, p. 127.[3] OL L 49, 1989 2 21, p. 26.--------------------------------------------------


title: 2009/3/EB: 2008 m. gruodžio 18 d. Komisijos sprendimas dėl Bendrijos vakcinų nuo afrikinės arklių ligos rezervų sukūrimo

text:
6.1.2009

               LT

               Europos Sąjungos oficialusis leidinys

               L 2/9

      KOMISIJOS SPRENDIMAS

   2008 m. gruodžio 18 d.
   dėl Bendrijos vakcinų nuo afrikinės arklių ligos rezervų sukūrimo
   (2009/3/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 6 straipsnio 2 dalį ir 8 straipsnį,
   atsižvelgdama į 1992 m. balandžio 29 d. Tarybos direktyvą 92/35/EEB, nustatančią afrikinės arklių ligos kontrolės taisykles ir reikalavimus, ir kovos su ja priemones (2), ypač į jos 12 straipsnį,
   kadangi:

               (1)

               Afrikinė arklių liga (AAL) yra artropodų sukeliama liga, kuria serga arklinių šeimos gyvūnai visų pirma Afrikoje į pietus nuo Sacharos. Būta atvejų, kai liga buvo paplitusi net toli nuo Afrikos Indijoje, taip pat Šiaurės Afrikoje ir Iberijos pusiasalyje bei tarp Šiaurės Afrikos ir Iberijos pusiasalio. Ligos sukėlėjas yra Orbivirus, panašus į mėlynojo liežuvio ligą sukeliantį virusą. Tačiau, priešingai nei mėlynojo liežuvio liga avims ir galvijams, AAL arkliams beveik visada yra mirtina.

               (2)

               Devyni antigeniškai aiškūs AAL viruso serotipai buvo nustatyti pagal virusų neutralizaciją, tačiau stebėtos kai kurios kryžminės 1 ir 2, 3 ir 7, 5 ir 8 bei 6 ir 9 serotipų, kurie naudojami vakcinoms gaminti, reakcijos.

               (3)

               Tam tikrose valstybėse narėse nuolat cirkuliuojantis mėlynojo liežuvio ligos virusas yra pakankamas įrodymas, kad atitinkamų ligos pernešėjų beveik nuolat yra paveiktose teritorijose. AAL ir mėlynojo liežuvio ligos virusus perneša tas pats pernešėjas Culicoides, todėl viruso atsiradimo valstybėse narėse rizika didesnė nei ta, į kurią būtų galima nekreipti dėmesio. Mėlynosios liežuvio ligos paveiktos Bendrijos teritorijos taip pat yra pagrindinės vertingų arklių populiacijų auginimo vietos, todėl šioms populiacijoms ypač kyla AAL grėsmė.

               (4)

               Direktyvos 92/35/EEB 6 straipsnio 1 dalies d punkte numatytas ankstyvas vakcinavimas esant AAL protrūkiui. Remdamasi šios direktyvos 9 straipsnio 2 dalimi, Komisija gali priimti sprendimą periodiškai vakcinuoti arklinių šeimos gyvūnus nuo afrikinės arklių ligos, tačiau farmacijos pramonės atstovai, įsisteigę valstybėse narėse ar Europoje registruoti tarptautiniai gamintojai, jokios vakcinos nuo AAL šiuo metu negamina.

               (5)

               Suteikus didelę Bendrijos paramą Ispanijai, Portugalijai, o vėliau – ir Marokui, 1987–1991 m. protrūkis šioje ekosistemoje buvo likviduotas, ir nuo 1993 m. Europos Sąjungos valstybės narės tenkina sąlygas, remiantis Bendrijos teisės aktuose nustatytais kriterijais, pagal kurias jos laikomos neturinčiomis AAL.

               (6)

               Pasaulinės gyvūnų sveikatos organizacijos priimto Sausumos gyvūnų sveikatos kodekso (toliau – kodekso) 12 skyriaus 1 dalyje (3) išdėstyti, inter alia, vakcinuotų arba serologiškai teigiamų arklinių šeimos gyvūnų vežimo standartai ir nustatytos gairės, kurių reikia laikytis, norint po protrūkio išlaikyti ar iš naujo gauti ligos neturėjimo statusą.

               (7)

               Europos farmakopėjoje nesant specifinės vakcinų nuo AAL monografijos, Sausumos gyvūnų diagnostinių tyrimų ir vakcinų vadovo (4) 2 skyriaus 5 dalies 1 punkte pateiktas Pietų Afrikos bendrovės Onderstepoort Biological Products Ltd (OBP) gaminamos vakcinos aprašas yra vienintelis prieinamas autentiškas gyvų praskiestų vakcinų nuo AAL standartas.

               (8)

               Atsižvelgiant į vakcinavimo nuo mėlynojo liežuvio ligos patirtį valstybėse narėse ir siekiant išvengti anksčiau nežinomų serotipų atsiradimo ekosistemoje, būtina, norint rasti išeitį susiklosčius ekstremaliajai situacijai, užtikrinti vienvalenčių vakcinų, į kurias įeitų tik regione jau paplitęs arba jam tiesiogiai gresiantis serotipas, išteklius. Bendrovė OBP turi technologiją, pagal kurią galima gaminti tinkamas vienvalentes praskiestas vakcinas iš septynių serotipų, kurie yra dabar gaminamose praskiestose trivalentėse arba keturvalentėse gyvose vakcinose, kombinuotai naudojamose endeminių ligų zonose, ir tas naudojimas yra veiksmingas nuo visų devynių AAL virusų serotipų.

               (9)

               Todėl bendrovė OBP, turinti reikalaujamų pajėgumų tiekti veiksmingas, tarptautinius standartus atitinkančias vakcinas nuo AAL, yra vienintelė potenciali kandidatė sutarčiai sudaryti, kaip apibrėžta 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisyklių (5) 123 straipsnio 3 dalyje.

               (10)

               Tarptautinės gyvūnų sveikatos organizacijos vadove nurodytas prailgintas stabilumo laikotarpis, kai liofilizuota vakcina saugoma 4–8 °C temperatūroje, tačiau pagamintam komerciniam produktui yra nustatytas 2 metų galiojimo laikotarpis. Todėl sprendimas dėl vakcinos atsargų atnaujinimo turi būti priimtas tinkamu laiku nesibaigus vakcinos galiojimo laikotarpiui ir atsižvelgiant į epidemiologinę situaciją bei galimą naujų vakcinų sukūrimą.

               (11)

               Remiantis patirtimi, susijusia su kitais Bendrijos vakcinų rezervais, ir atsižvelgiant į tai, kad AAL atveju visą pirminį vakcinacijos kursą sudaro pirmoji vakcinos injekcija, po kurios atliekama antroji stiprinamoji vakcinacija, 100 000 kiekvieno iš septynių praskiestų serotipų dozių būtų pakankamas pradinis kiekis imantis skubių priemonių ekstremaliojoje situacijoje.

               (12)

               Todėl, siekiant apsaugoti toms ligoms polinkį turinčius arklinių šeimos gyvūnus, yra tikslinga sukurti Bendrijos vakcinų nuo AAL rezervus ir padaryti, kad juos valstybės narės galėtų naudoti esant ekstremaliosioms situacijoms arba kad jie galėtų būti naudojami susiklosčius atitinkamai epidemiologinei situacijai kaimyninėse trečiosiose šalyse, visų pirma keliančiose AAL riziką toms valstybėms narėms.

               (13)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   1.   Bendrija nustato tvarką dėl 100 000 liofilizuotų vienvalenčių praskiestų gyvų vakcinų, įskaitant būtinus skiediklius, prieš afrikinę arklių ligą kiekvieno iš 1, 2, 3, 4, 6, 7 ir 8 serotipų dozių, kurios būtų naudojamos esant ekstremaliosioms situacijoms, pirkimo.
   2.   Šio straipsnio pirmoje dalyje nurodyta tvarka apima 700 000 liofilizuotos vakcinos dozių tiekimą ir saugojimą bei neatidėliotiną specifinių vakcinų pristatymą į Europos Sąjungos ar į kaimyninės šalies, kurioje yra atitinkama epidemiologinė situacija, vietas, kurias ekstremaliosios situacijos atveju nurodo Komisija.
   2 straipsnis
   1straipsnyje nurodytų priemonių maksimalios sąnaudos dvejų metų laikotarpiu yra ne didesnės kaip 500 000 EUR.
   3 straipsnis
   Kad būtų pasiekti 1 ir 2 straipsniuose nurodyti tikslai, Komisija su Pietų Afrikos bendrove Onderstepoort Biological Products Ltd (OBP) 2009 ir 2010 m. sudarys tiekimo sutartį dėl:

               —

               1 straipsnio 1 dalyje nurodytų vakcinų tiekimo ir saugojimo,

               —

               vakcinų kartu su skiedikliais pristatymo, kaip nurodyta 1 straipsnio 2 dalyje,

               —

               informacijos, kaip sunaikinamos vakcinos pasibaigus galiojimo laikui.

      Priimta Briuselyje, 2008 m. gruodžio 18 d.

            Komisijos vardu

         Androulla VASSILIOU

            Komisijos narė

      (1)  OL L 224, 1990 8 18, p. 19.

      (2)  OL L 157, 1992 6 10, p. 19.

      (3)  http://www.oie.int/eng/normes/mcode/en_chapitre_1.12.1.htm

      (4)  http://www.oie.int/eng/normes/mmanual/2008/pdf/2.05.01_AHS.pdf

      (5)  OL L 357, 2002 12 31, p. 1.


title: 2010/158/: 2010 m. kovo 16 d. Komisijos sprendimas dėl tam tikrų laikinų apsaugos priemonių, susijusių su didelio patogeniškumo paukščių gripu, kurį Rumunijoje sukėlė H5N1 potipio gripo virusas (pranešta dokumentu Nr. C(2010) 1862) (Tekstas svarbus EEE)

text:
17.3.2010

               LT

               Europos Sąjungos oficialusis leidinys

               L 67/10

         KOMISIJOS SPRENDIMAS
   2010 m. kovo 16 d.
   dėl tam tikrų laikinų apsaugos priemonių, susijusių su didelio patogeniškumo paukščių gripu, kurį Rumunijoje sukėlė H5N1 potipio gripo virusas
   (pranešta dokumentu Nr. C(2010) 1862)
   (Tekstas svarbus EEE)
   (2010/158/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 3 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 3 dalį,
   atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų nekomerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (3), ypač į jo 18 straipsnio pirmą pastraipą,
   kadangi:

               (1)

               Paukščių gripas yra užkrečiama virusinė naminių ir kitų paukščių liga. Paukščių gripo virusai, kuriais užsikrečia naminiai paukščiai, sukelia dviejų pagrindinių rūšių ligas, skiriamas pagal virulentiškumą. Nedidelio patogeniškumo rūšies virusas paprastai sukelia tik nesunkius simptomus, o didelio patogeniškumo rūšies viruso pasekmės yra labai didelis visų rūšių naminių paukščių mirštamumas. Ši liga gali turėti sunkių padarinių paukštininkystės sektoriaus pelningumui.

               (2)

               Paukščių gripas dažniausiai diagnozuojamas paukščiams, tačiau tam tikromis aplinkybėmis juo taip pat gali užsikrėsti žmonės, nors pavojus paprastai yra nedidelis.

               (3)

               Kilus paukščių gripo protrūkiui atsiranda pavojus, kad ligos sukėlėjas gali išplisti į kitus naminių paukščių ūkius ir būti perduotas laukiniams paukščiams. Vadinasi, jis gali plisti iš vienos valstybės narės į kitas bei į trečiąsias šalis, pvz., prekiaujant gyvais paukščiais, jų produktais arba laukiniams paukščiams migruojant.

               (4)

               2005 m. gruodžio 20 d. Tarybos direktyvoje 2005/94/EB dėl paukščių gripo kontrolės Bendrijoje priemonių (4) nustatytos didelio ir nedidelio patogeniškumo paukščių gripo kontrolės priemonės. Šios direktyvos 16 straipsnyje numatyta nustatyti apsaugos, stebėsenos ir papildomas draudžiamąsias zonas kilus didelio patogeniškumo paukščių gripo protrūkiui.

               (5)

               2006 m. birželio 14 d. Komisijos sprendime dėl tam tikrų apsaugos priemonių, susijusių su didelio patogeniškumo paukščių gripu, kurį Bendrijos naminiams paukščiams sukelia gripo viruso H5N1 potipis (5), nustatytos papildomos apsaugos priemonės, taikytinos valstybėje narėje, kurioje užfiksuotas didelio patogeniškumo H5N1 potipio paukščių gripo virusas, kad neleistų plisti šiai ligai, atsižvelgiant į konkretų to viruso štamą.

               (6)

               Sprendimo 2006/415/EB 4 straipsnio nuostatomis reikalaujama, kad valstybės narės, įtarus arba patvirtinus didelio patogeniškumo paukščių gripo viruso protrūkį, sukeltą H5N1 potipio gripo viruso, nedelsdamos nustato didelio pavojaus A teritoriją, kurioje yra apsaugos ir priežiūros zona, ir nedidelio pavojaus B teritoriją, kuri atskiria A teritoriją nuo valstybės narės, kurioje aptiktas virusas, neužkrėstų teritorijų. Šios teritorijos išvardytos to sprendimo priede.

               (7)

               Rumunija pranešė Komisijai apie jos teritorijoje kilusį didelio patogeniškumo H5N1 potipio paukščių gripo protrūkį ir ėmėsi tinkamų priemonių pagal Sprendimą 2006/415/EB, įskaitant A ir B teritorijų nustatymą.

               (8)

               Komisija išnagrinėjo šias apsaugos priemones bendradarbiaudama su Rumunija ir įsitikino, kad A ir B teritorijų, kurias nustatė šios valstybės narės kompetentinga institucija, ribos yra pakankamai toli nuo faktinės protrūkio vietos.

               (9)

               Kad būtų išvengta bet kokių nereikalingų Sąjungos vidaus prekybos trikdymų ir rizikos sudaryti nepagrįstas kliūtis prekiaujant su trečiosiomis šalimis, būtina skubiai sudaryti Rumunijos A ir B teritorijų sąrašą Sąjungos lygmeniu.

               (10)

               Todėl, kol įvyks kitas Maisto grandinės ir gyvūnų sveikatos nuolatinio komiteto posėdis, šiame sprendime reikėtų išvardyti Rumunijos A ir B teritorijas, kuriose turi būti taikomos Sprendime 2006/415/EB nustatytos priemonės, ir nustatyti šio skirstymo į regionus trukmę.

               (11)

               Šis sprendimas bus persvarstytas kitame Maisto grandinės ir gyvūnų sveikatos nuolatinio komiteto posėdyje,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu nustatomos teritorijos, kuriose taikomos Sprendime 2006/415/EB numatytos laikinos apsaugos priemonės, ir tokių priemonių taikymo laikotarpis.
   2 straipsnis
   1.   Šio sprendimo priedo A dalyje išvardytos teritorijos laikomos didelio pavojaus teritorijomis (A teritorija), kaip nurodyta Sprendimo 2006/415/EB 3 straipsnio 1 dalyje.
   2.   Šio sprendimo priedo B dalyje išvardytos teritorijos laikomos nedidelio pavojaus teritorijomis (B teritorija), kaip nurodyta Sprendimo 2006/415/EB 3 straipsnio 2 dalyje.
   3 straipsnis
   Šis sprendimas taikomas iki 2010 m. balandžio 17 d.
   4 straipsnis
   Šis sprendimas skirtas valstybėms narėms.

      Priimta Briuselyje 2010 m. kovo 16 d.

            Komisijos vardu

         John DALLI

            Komisijos narys

      (1)  OL L 395, 1989 12 30, p. 13.

      (2)  OL L 224, 1990 8 18, p. 29.

      (3)  OL L 146, 2003 6 13, p. 1.

      (4)  OL L 10, 2006 1 14, p. 16.

      (5)  OL L 164, 2006 6 16, p. 51.

      PRIEDAS

         A   DALIS

      A teritorija, kaip nurodyta 2 straipsnio 1 dalyje:

                  ISO šalies kodas

                  Valstybė narė

                  A teritorija

                  Data, iki kurios taikoma

                  Kodas

                  Pavadinimas

                  RO

                  Rumunija

                  00038

                  Teritorija, kurią sudaro:

                  2010 4 17

                  Apsaugos zona:

                     Letea

                  Priežiūros zona:

                                 C.A. Rosetti

                                 Sfiștofca

                                 Cardon

         B   DALIS

      B teritorija, kaip nurodyta 2 straipsnio 2 dalyje:

                  ISO šalies kodas

                  Valstybė narė

                  B teritorija

                  Data, iki kurios taikoma

                  Kodas

                  Pavadinimas

                  RO

                  Rumunija

                  00038

                     Tulcea apygardos teritorijos, išskyrus nurodytąsias A teritorijos sąraše

                  2010 4 17


title: 2012/583/ES: 2012 m. gegužės 10 d. Europos Parlamento sprendimas dėl Europos tinklų ir informacijos apsaugos agentūros 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/228

         EUROPOS PARLAMENTO SPRENDIMAS
   2012 m. gegužės 10 d.
   dėl Europos tinklų ir informacijos apsaugos agentūros 2010 finansinių metų sąskaitų uždarymo
   (2012/583/ES)
   EUROPOS PARLAMENTAS,

               —

               atsižvelgdamas į Europos tinklų ir informacijos apsaugos agentūros 2010 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos tinklų ir informacijos apsaugos agentūros 2010 finansinių metų galutinių metinių finansinių ataskaitų kartu su agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. kovo 10 d. Europos Parlamento ir Tarybos reglamentą (EB) Nr. 460/2004, įsteigiantį Europos tinklų ir informacijos apsaugos agentūrą (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0136/2012),

               1.

               pritaria, kad būtų uždarytos Europos tinklų ir informacijos apsaugos agentūros 2010 finansinių metų sąskaitos;

               2.

               paveda Pirmininkui perduoti šį sprendimą Europos tinklų ir informacijos apsaugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 15.

      (2)  OL L 248, 2002 9 16, p. 1.

      (3)  OL L 77, 2004 3 13, p. 1.

      (4)  OL L 357, 2002 12 31, p. 72.


title: 1994 m. spalio 10 d. Tarybos Sprendimas dėl Bendrosios pozicijos, nustatytos pagal Europos Sąjungos sutarties J.2 straipsnį, dėl ekonominių ir finansinių santykių apribojimo su tomis Bosnijos ir Hercegovinos Respublikos teritorijos dalimis, kurias kontroliuoja Bosnijos serbų pajėgos

text:
Svarbus teisinis pranešimas

|

31994D0672

Oficialusis leidinys L 266 , 15/10/1994 p. 0010 - 0010 specialusis leidimas suomių kalba: skyrius 18 tomas 1 p. 0006  specialusis leidimas švedų kalba: skyrius 18 tomas 1 p. 0006

		Tarybos sprendimas1994 m. spalio 10 d.dėl Bendrosios pozicijos, nustatytos pagal Europos Sąjungos sutarties J.2 straipsnį, dėl ekonominių ir finansinių santykių apribojimo su tomis Bosnijos ir Hercegovinos Respublikos teritorijos dalimis, kurias kontroliuoja Bosnijos serbų pajėgos(94/672/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 straipsnį,atsižvelgdama į Rezoliuciją 942 (1994), kurią 1994 m. rugsėjo 23 d. priėmė Jungtinių Tautų Saugumo Taryba,NUSPRENDĖ:1 straipsnisEkonominiai ir finansiniai santykiai su tomis Bosnijos ir Hercegovinos Respublikos teritorijos dalimis, kurias kontroliuoja Bosnijos serbų pajėgos, bus apriboti pagal atitinkamas 1994 m. rugsėjo 23 d. Jungtinių Tautų Saugumo Tarybos priimtos Rezoliucijos 942 (1994) nuostatas.2 straipsnisŠis sprendimas skelbiamas Oficialiajame leidinyje.Priimta Liuksemburge, 1994 m. spalio 10 d.Tarybos varduPirmininkasTh. Waigel--------------------------------------------------


title: 2002 m. birželio 25 d. ir rugsėjo 23 d. Tarybos sprendimas, iš dalies keičiantis prie Sprendimo 76/787/EAPB, EEB, Euratomas pridėtą Aktą dėl atstovų į Europos Parlamentą rinkimų remiantis tiesiogine visuotine rinkimų teise

text:
Svarbus teisinis pranešimas

|

32002D0772

Oficialusis leidinys L 283 , 21/10/2002 p. 0001 - 0004

		Tarybos Sprendimas2002 m. birželio 25 d. ir rugsėjo 23 d.iš dalies keičiantis prie Sprendimo 76/787/EAPB, EEB, Euratomas pridėtą Aktą dėl atstovų į Europos Parlamentą rinkimų remiantis tiesiogine visuotine rinkimų teise(2002/772/EB, Euratomas)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 190 straipsnio 4 dalį,atsižvelgdama į Europos atominės energijos bendrijos steigimo sutartį, ypač į jos 108 straipsnio 3 ir 4 dalis,atsižvelgdama į Europos Parlamento projektą [1],atsižvelgdama į Europos Parlamento pritarimą [2],kadangi:(1) Reikėtų iš dalies pakeisti Aktą dėl Europos Parlamento narių rinkimų remiantis tiesiogine visuotine rinkimų teise, kad narius būtų galima rinkti remiantis tiesiogine visuotine rinkimų teise pagal visoms valstybėms narėms bendrus principus ir kartu leisti valstybėms narėms tiems aspektams, kuriems netaikomas šis Sprendimas, laisvai taikyti savo nacionalines nuostatas.(2) Dėl to, kad Aktą su pakeitimais, padarytais šiuo Sprendimu, būtų lengviau skaityti, jo nuostatas reikėtų iš naujo sunumeruoti ir kartu parengti aiškesnį suvestinį tekstą,NUSTATĖ šias nuostatas ir jas rekomenduoja valstybėms narėms priimti pagal savo atitinkamas konstitucines nuostatas.1 straipsnisPrie Tarybos sprendimo 76/787/EAPB, EEB, Euratomas pridėtas Aktas dėl atstovų į Europos Parlamentą rinkimų remiantis tiesiogine visuotine rinkimų teise [3] (toliau – 1976 m. Aktas) iš dalies keičiamas pagal šį straipsnį.1. 1976 m. Akte, išskyrus 13 straipsnį, žodžiai "atstovas" arba "Europos Parlamento atstovas" keičiami žodžiais "Europos Parlamento narys".2. 1 straipsnis pakeičiamas ir išdėstomas taip:"1 straipsnis1. Kiekvienoje valstybėje narėje Europos Parlamento nariai renkami remiantis proporcingu atstovavimu, taikant kandidatų sąrašo arba vieno perleidžiamo balso sistemą.2. Valstybės narės gali leisti balsuoti pagal preferencinio sąrašo sistemą laikantis jų priimtos tvarkos.3. Rinkimai vyksta remiantis tiesiogine visuotine rinkimų teise, yra laisvi ir slapti."3. 2 straipsnis pakeičiamas šiais straipsniais:"2 straipsnisAtsižvelgdama į savo ypatingą nacionalinę padėtį, kiekviena valstybė narė gali sudaryti rinkimų į Europos Parlamentą rinkimų apygardas arba kitaip padalyti savo rinkimų teritoriją iš esmės nepažeisdama proporcinio balsavimo sistemos pobūdžio.2A straipsnisValstybės narės gali nustatyti minimalią vietų pasiskirstymo ribą. Nacionaliniu lygiu ši riba negali viršyti 5 % atiduotų balsų.2B straipsnisKiekviena valstybė narė gali nustatyti kandidatų kampanijos išlaidų ribas."4. 3 straipsnis keičiamas taip:a) 1 dalis išbraukiama, o 2 ir 3 dalys tampa 1 ir 2 dalims;b) naujoje 1 dalyje žodžiai "Šis penkerių metų laikotarpis" keičiami žodžiais "Penkerių metų kadencija, kuriai išrenkami Europos Parlamento nariai";c) naujoje 2 dalyje nuoroda "2 dalyje" keičiama į nuorodą "1 dalyje".5. 4 straipsnio 2 dalis pakeičiama ir išdėstoma taip:"2. Europos Parlamento nariai naudojasi privilegijomis ir imunitetais, taikytinais jiems remiantis 1965 m. balandžio 8 d. Protokolu dėl Europos Bendrijų privilegijų ir imunitetų."6. 5 straipsnis panaikinamas.7. 6 straipsnis keičiamas taip:a) 1 dalyje:i) trečiosios įtraukos pabaigoje pridedami žodžiai "arba Pirmosios instancijos teisme";ii) tarp esamų trečiosios ir ketvirtosios įtraukų įterpiama tokia įtrauka:"— Europos centrinio banko Vykdomosios valdybos nario,";iii) tarp esamų ketvirtosios ir penktosios įtraukų įterpiama tokia įtrauka:"— Europos Bendrijų ombudsmeno,";iv) esamoje penktojoje įtraukoje išbraukiami žodžiai "Europos anglių ir plieno bendrijos Konsultacinio komiteto nario arba";v) esamoje šeštojoje įtraukoje išbraukiami žodžiai "Europos anglių ir plieno bendrijos";vi) esama aštuntoji įtrauka pakeičiama ir išdėstoma taip:"— Europos Bendrijų institucijose ar prie jų veikiančiose specializuotose įstaigose arba Europos centriniame banke oficialias pareigas einančio pareigūno ar tarnautojo.";b) po 1 dalies įterpiama ši dalis, o esamos 2 ir 3 dalys tampa 3 ir 4 dalimis:"2. Nuo 2004 m. Europos Parlamento rinkimų Europos Parlamento narių pareigos yra nesuderinamos su nacionalinio parlamento nario pareigomis.Nukrypstant nuo šios taisyklės ir nepažeidžiant 3 dalies:- Airijos Nacionalinio Parlamento nariai, išrinkti į Europos Parlamentą per vėlesnius rinkimus, gali turėti dvigubą mandatą iki kitų rinkimų į Airijos Nacionalinį Parlamentą; tuo laiku taikoma šios dalies pirmoji pastraipa,- Jungtinės Karalystės Parlamento nariai, kurie kartu yra Europos Parlamento nariai, penkerių metų kadencijos, prasidėjusios iki 2004 m. rinkimų į Europos Parlamentą, metu gali turėti dvigubą mandatą iki 2009 m. rinkimų į Europos Parlamentą; tuo laiku taikoma šios dalies pirmoji pastraipa.";c) naujoje 3 dalyje žodis "nustatyti" keičiamas žodžiu "išplėsti", o nuoroda į 7 straipsnio 2 dalį keičiama į nuorodą "7 straipsnyje";d) naujoje 4 dalyje "1 ir 2 dalys" keičiama "1, 2 ir 3 dalys".8. 7 straipsnis pakeičiamas ir išdėstomas taip:"7 straipsnisRemiantis šio Akto nuostatomis, rinkimų procedūrą kiekvienoje valstybėje narėje reglamentuoja jos nacionalinės nuostatos.Šios nacionalinės nuostatos, kuriose prireikus gali būti atsižvelgta į ypatingą padėtį valstybėse narėse, nepažeidžia iš esmės proporcinio balsavimo sistemos pobūdžio."9. 9 straipsnis keičiamas taip:a) 1 dalyje žodžiai "nustatytą dieną" keičiami žodžiais "nustatytą dieną ir nustatytu laiku";b) 2 dalyje žodžiai "Balsai neskaičiuojami" keičiami žodžiais "Valstybės narės negali oficialiai paskelbti savo balsų skaičiavimo rezultatų";c) 3 dalis išbraukiama.10. 10 straipsnis keičiamas taip:a) 1 dalyje žodžiai "9 straipsnio 1 dalyje nurodytą laikotarpį" keičiami žodžiais "rinkimų laikotarpį";b) 2 dalies antrojoje pastraipoje žodžiai "nustato kitą laikotarpį, kuris turi būti ne anksčiau kaip vienas mėnuo iki" keičiami žodžiais "likus ne mažiau kaip mėnesiui iki 3 straipsnyje nurodytos penkerių metų kadencijos pabaigos nustato kitą rinkimų laikotarpį, kuris turi būti ne anksčiau kaip du mėnesiai iki";c) 3 dalyje žodžiai "Europos anglių ir plieno bendrijos steigimo sutarties 22 straipsnio" išbraukiami, žodžiai "Europos ekonominės bendrijos" keičiami žodžiais "Europos bendrijos", o žodžiai "9 straipsnio 1 dalyje nurodyto laikotarpio" keičiami žodžiais "rinkimų laikotarpio".11. 11 straipsnyje žodžiai "Kol įsigalioja 7 straipsnio 1 dalyje minėta vienoda rinkimų tvarka" išbraukiami.12. 12 straipsnis pakeičiamas ir išdėstomas taip:"12 straipsnis1. Laisva vieta atsiranda, kai dėl atsistatydinimo, mirties ar mandato netekimo pasibaigia Europos Parlamento nario mandatas.2. Atsižvelgdama į kitas šio Akto nuostatas, kiekviena valstybė narė nustato atitinkamą tvarką, kad per 3 straipsnyje nurodytą penkerių metų kadenciją atsiradusi laisva vieta būtų užimta likusiam tos kadencijos laikui.3. Jei valstybės narės teisėje yra tikslios Europos Parlamento mandato netekimą reglamentuojančios nuostatos, šis mandatas nustoja galioti pagal tas teisines nuostatas. Kompetentingos nacionalinės institucijos apie jas praneša Europos Parlamentui.4. Jei laisva vieta atsiranda dėl atsistatydinimo ar mirties, Europos Parlamento pirmininkas nedelsdamas apie tai informuoja suinteresuotos valstybės narės kompetentingas institucijas."13. 14 straipsnis panaikinamas.14. 15 straipsnis pakeičiamas ir išdėstomas taip:"15 straipsnisŠis Aktas yra sudarytas airių, anglų, danų, graikų, ispanų, italų, olandų, portugalų, prancūzų, suomių, švedų ir vokiečių kalbomis, visi tekstai yra autentiški.II ir III priedai yra neatskiriama šio Akto dalis."15. I priedas panaikinamas.16. III priede Vokietijos Federacinės Respublikos Vyriausybės deklaracija išbraukiama.2 straipsnis1. 1976 m. Akto su pakeitimais, padarytais šiuo sprendimu, straipsniai ir priedai iš naujo sunumeruojami pagal šio sprendimo priede pateiktą atitikmenų lentelę, kuri yra neatskiriama sprendimo dalis.2. Atitinkamai patikslinamos dalinės nuorodos į 1976 m. Akto straipsnius ir priedus. Be to, patikslinamos Bendrijos Sutartyse esančios nuorodos į šiuos straipsnius ir jų suskirstymą.3. Nuorodos į 1976 m. Akto straipsnius, esančios kituose instrumentuose arba aktuose, suprantamos kaip nuorodos į pagal 1 dalį iš naujo sunumeruotus 1976 m. Akto straipsnius ir atitinkamai pagal šį Spendimą sunumeruotas straipsnių dalis.3 straipsnis1. 1 ir 2 straipsniuose nurodyti pakeitimai įsigalioja pirmą kito mėnesio po šio Sprendimo nuostatų priėmimo pagal atitinkamas valstybių narių konstitucines nuostatas dieną.2. Valstybės narės praneša Tarybos Generaliniam sekretoriatui apie savo nacionalinių procedūrų atlikimą.4 straipsnisŠis sprendimas skelbiamas Europos Bendrijų oficialiajame leidinyje.Priimta Liuksemburge, 2002 m. birželio 25 d.Tarybos varduPirmininkasJ. Matas I PalouPriimta Briuselyje, 2002 m. rugsėjo 23 d.Tarybos varduPirmininkasM. Fischer Boel[1] OL C 292, 1998 9 21, p. 66.[2] 2002 m. birželio 12 d. pareikšta nuomonė (dar nepaskelbta Oficialiajame leidinyje).[3] OL C 278, 1976 10 8, p. 1.--------------------------------------------------PRIEDAS2002 m. birželio 25 d. ir rugsėjo 23 d. Tarybos sprendimo 2002/772/EB, Euratomas, iš dalies keičiančio prie Sprendimo 76/787/EAPB, EEB, Euratomas pridėtą Aktą dėl atstovų į Europos Parlamentą rinkimų remiantis tiesiogine visuotine rinkimų teise, 2 straipsnyje nurodyta atitikmenų lentelėBuvę numeriai | Nauji numeriai |1 straipsnis | 1 straipsnis |2 straipsnis | 2 straipsnis |2A straipsnis | 3 straipsnis |2B straipsnis | 4 straipsnis |3 straipsnis | 5 straipsnis |4 straipsnis | 6 straipsnis |5 straipsnis (panaikintas) | — |6 straipsnis | 7 straipsnis |7 straipsnis | 8 straipsnis |8 straipsnis | 9 straipsnis |9 straipsnis | 10 straipsnis |10 straipsnis | 11 straipsnis |11 straipsnis | 12 straipsnis |12 straipsnis | 13 straipsnis |13 straipsnis | 14 straipsnis |14 straipsnis (panaikintas) | — |15 straipsnis | 15 straipsnis |I priedas (panaikintas) | — |II priedas | I priedas |III priedas | II priedas |--------------------------------------------------


title: 2010/687/: 2010 m. lapkričio 8 d. Tarybos sprendimas dėl Europos Sąjungos ir Gruzijos susitarimo dėl neteisėtai gyvenančių asmenų readmisijos pasirašymo Europos Sąjungos vardu

text:
12.11.2010

               LT

               Europos Sąjungos oficialusis leidinys

               L 294/9

         TARYBOS SPRENDIMAS
   2010 m. lapkričio 8 d.
   dėl Europos Sąjungos ir Gruzijos susitarimo dėl neteisėtai gyvenančių asmenų readmisijos pasirašymo Europos Sąjungos vardu
   (2010/687/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 3 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2008 m. lapkričio 27 d. Taryba įgaliojo Komisiją pradėti derybas su Gruzija dėl neteisėtai gyvenančių asmenų readmisijos. Derybos buvo sėkmingai užbaigtos ir Europos Sąjungos ir Gruzijos susitarimas dėl neteisėtai gyvenančių asmenų readmisijos (toliau – Susitarimas) buvo parafuotas 2010 m. spalio 19 d.

               (2)

               Susitarimas turėtų būti pasirašytas Sąjungos vardu su sąlyga, kad jis bus sudarytas.

               (3)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 3 straipsnį Jungtinė Karalystė pranešė apie savo pageidavimą dalyvauti priimant ir taikant šį sprendimą.

               (4)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, Airija nedalyvauja priimant šį sprendimą ir jis nėra jai privalomas ar taikomas.

               (5)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Gruzijos susitarimo dėl neteisėtai gyvenančių asmenų readmisijos pasirašymas su sąlyga, kad minėtas Susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. lapkričio 8 d.

            Tarybos vardu

            Pirmininkas

         M. WATHELET

      (1)  Susitarimo tekstas bus paskelbtas kartu su sprendimu dėl jo sudarymo.


title: 2009/440/EB: 2009 m. gegužės 25 d. Tarybos sprendimas dėl Regionų komiteto Suomijai atstovaujančių keturių narių ir Suomijai atstovaujančių dviejų pakaitinių narių skyrimo

text:
11.6.2009

               LT

               Europos Sąjungos oficialusis leidinys

               L 148/16

      TARYBOS SPRENDIMAS

   2009 m. gegužės 25 d.
   dėl Regionų komiteto Suomijai atstovaujančių keturių narių ir Suomijai atstovaujančių dviejų pakaitinių narių skyrimo
   (2009/440/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Suomijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Auli HYVÄRINEN ir Elina LEHTO-HÄGGROTH bei pasibaigus Risto ERVELÄ ir Risto KOIVISTO įgaliojimams tapo laisvos keturios Regionų komiteto narių vietos. Atsistatydinus Martina MALMBERG ir Heini UTUNEN tapo laisvos dvi Regionų komiteto pakaitinių narių vietos,

         NUSPRENDĖ:
   1 straipsnis
   Likusiam kadencijos laikui – iki 2010 m. sausio 25 d., į Regionų komitetą skiriami:

               a)

               nariais:

                           —

                           Satu TIETARI, Säkylän kunnanvaltuuston jäsen,

                           —

                           Anne KARJALAINEN, Keravan kaupunginvaltuuston jäsen,

                           —

                           Risto ERVELÄ, Sauvon kunnanvaltuuston jäsen (įgaliojimų pakeitimas),

                           —

                           Risto KOIVISTO, Pirkkalan kunnanjohtaja (įgaliojimų pakeitimas),

               b)

               pakaitiniais nariais:

                           —

                           Petri KALMI, Nurmijärven kunnanvaltuuston puheenjohtaja,

                           —

                           Mårten JOHANSSON, Raaseporin kaupunginjohtaja.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2009 m. gegužės 25 d.

            Tarybos vardu

            Pirmininka

         J. ŠEBESTA

      (1)  OL L 56, 2006 2 25, p. 75.


title: 1982 m. liepos 19 d. Tarybos Sprendimas dėl Europos ekonominės bendrijos ir Tailando Karalystės bendradarbiavimo susitarimo dėl manijokų auginimo, marketingo ir prekybos jais

text:
Svarbus teisinis pranešimas

|

31982D0495

Oficialusis leidinys L 219 , 28/07/1982 p. 0052 - 0052 specialusis leidimas suomių kalba: skyrius 11 tomas 10 p. 0123  specialusis leidimas ispanų kalba: skyrius 03 tomas 26 p. 0006  specialusis leidimas švedų kalba: skyrius 11 tomas 10 p. 0123  specialusis leidimas portugalų kalba skyrius 03 tomas 26 p. 0006

		Tarybos sprendimas1982 m. liepos 19 d.dėl Europos ekonominės bendrijos ir Tailando Karalystės bendradarbiavimo susitarimo dėl manijokų auginimo, marketingo ir prekybos jais(82/495/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi Europos ekonominės bendrijos ir Tailando Karalystės bendradarbiavimo susitarimo dėl manijokų gamybos, marketingo ir prekybos jais sudarymu suinteresuotos abi šios šalys,NUSPRENDĖ:1 straipsnisBendrijos vardu patvirtinama Europos ekonominės bendrijos ir Tailando Karalystės bendradarbiavimo susitarimas dėl manijokų auginimo, marketingo ir prekybos jais.Susitarimo tekstas pridedamas prie šio sprendimo.2 straipsnisTarybos pirmininkas įgalioja paskirti asmenį, kuriam suteikiama teisė pasirašyti Bendriją įpareigojantį susitarimą.Priimta Briuselyje, 1982 m. liepos 19 d.Tarybos varduPirmininkasK. Olesen--------------------------------------------------